வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண். 1789 /ஆ2/2024 நாள். 10.05.2024

----

|  |  |
| --- | --- |
| பொருள் : | பள்ளிக் கல்வி – வேலூர் மாவட்டம் – அரசு/ அரசு நிதியுதவி பெறும் பள்ளிகளில் 1-ஆம் வகுப்பு முதல் 12-ஆம் வகுப்பு வரை கல்வி கற்கும் மாணவ / மாணவியரின் வருவாய் ஈட்டும் தந்தை (அ) தாய் விபத்தில் இறந்து விட்டாலோ – நிரந்தர முடக்கம் அடைந்தாலோ பாதிக்கப்படுகின்ற அந்த மாணவ / மாணவியர் ஒவ்வொருவருக்கும் நிதியுதவி வழங்கும் திட்டம் – EMIS Portal வழியாக கருத்துருக்கள் சமர்ப்பித்தல்- தொடர்பான அறிவுரைகள் வழங்குதல் – தொடர்பாக. |
| பார்வை : | சென்னை-6, தமிழ்நாடு பள்ளிக்கல்வி இயக்குநரின் செயல்முறைகள் ந.க.எண்.068826/எம்/இ2/2022, நாள். .05.2024. |

----

 தமிழ்நாடு பள்ளிக்கல்வி இயக்குநர் செயல்முறைகளின்படி வேலூர் மாவட்டத்திலுள்ள அரசு/அரசு நிதியுதவி பெறும் பள்ளிகளில் 1-ஆம் வகுப்பு முதல் 12-ஆம் வகுப்பு வரை கல்வி கற்கும் மாணவ /மாணவியரின் வருவாய் ஈட்டும் தந்தை (அ) தாய் விபத்தில் இறந்து விட்டாலோ –நிரந்தர முடக்கம் அடைந்தாலோ பாதிக்கப்படுகின்ற அந்த மாணவ/மாணவியர் ஒவ்வொருவருக்கும் ரூ.50000/- வைப்பு நிதியாக வழங்கப்பட்டு வந்தது. மேற்கண்ட நிதியானது 27.11.2014 முதல் ரூ.75000/- ஆக உயர்த்தி வழங்கப்பட்டு அரசு நிதி நிறுவனங்களில் வைப்புத் தொகையாக செலுத்தப்பட்டு அதிலிருந்து கிடைக்கின்ற வட்டித் தொகை மற்றும் அதன் முதிர்வுத்தொகை ஆகியவை அந்த மாணவ/மாணவியரின் கல்விச் செலவுக்காகவும் அவர்களது பராமரிப்புக்காகவும் பயன்படுத்த வேண்டும் என அரசாணையில் தெரிவிக்கப்பட்டுள்ளது.

 மாணவ/மாணவியருக்கு உரிய காலத்தில் நிவாரணம் வழங்கும் பொருட்டு 01.07.2023-க்கு பிறகு பெறப்படும் கருத்துருக்கள் இணையதளம் மூலம் சார்ந்த பள்ளித் தலைமையாசிரியர் EMIS Portal வழியாக சமர்ப்பித்திட வழிவகை செய்யப்பட்டுள்ளது. எனவே, 01.07.2023-க்கு பிறகு பெறப்பட்ட கருத்துருக்கள் அனைத்தும் EMIS Portal வழியாக சமர்ப்பிக்க அனைத்து அரசு/அரசு நிதியுதவி பெறும் உயர்நிலை/மேல்நிலைப் பள்ளி தலைமையாசிரியர்கள் கேட்டுக்கொள்ளப்படுகிறார்கள்.

 // ஒப்பம் //

முதன்மைக் கல்வி அலுவலர்,

 வேலூர்.

பெறுநர்

1. அனைத்து அரசு/அரசு நிதயுதவி பெறும் உயர்நிலை/மேல்நிலைப் பள்ளித் தலைமையாசிரியர்கள்.
2. மாவட்டக் கல்வி அலுவலர் (இடைநிலை) / (தொடக்கக் கல்வி) வேலூர் அவர்களுக்கு தகவலுக்காகவும் தக்க நடவடிக்கையின் பொருட்டும்அனுப்பப்படுகிறது.